Tobias Grünenfelder

Tobias Grünenfelder (s. 27. marraskuuta 1977) on sveitsiläinen alppihiihtäjä.

Grünenfelder kilpaili ensimmäisen kerran Alppihiihdon maailmancupissa Kranjska Goran suurpujottelussa 5. tammikuuta 1997. Ensimmäisen maailmancupin voittonsa hän otti kaudella 2010–2011, kun hän voitti Lake Louisen super-g:n. Hän on sijoittunut myös neljä kertaa maailmancupissa kolmanneksi.

Alppihiihdon MM-kisoissa Grünenfelder on ollut Beaver Creekissä 1999 suurpujottelun 20:s, St. Moritzissa 2003 suurpujottelun 18:s, ja Bormiossa 2005 super-g:n 16:s. Kolmissa olympialaisissa kisannut Grünenfelder on ollut Salt Lake Cityssä 2002 super-g:n 12:s, Torinossa 2006 syöksylaskun 12:s, ja Vancouverissa 2010 super-g:n yhdeksäs.

Lähteet

Aiheesta muualla 
 Tobias Grünenfelderin kotisivut 

Sveitsiläiset alppihiihtäjät
Vuonna 1977 syntyneet
Elävät henkilöt